b'\n_START_ARTICLE_\nMS Berge Istra\n_START_PARAGRAPH_\nMS Berge Istra je bil velik tanker/bulker z nosilnostjo 227 550 DWT . Ladjo so zgradili leta 1972 v ladjedelnici Uljanik v Puli, Hrva\xc5\xa1ka. Lastnik ladje je bil norve\xc5\xa1ki Sig. Bergesen d.y., registrirana pa je bila v Liberiji._NEWLINE_Z ladjo so izgubili kontakt 30. decembra 1975 (v bli\xc5\xbeini otoka Mindanao na Filipinih) , ko je tovorila \xc5\xbeelezo rudo iz Brazilije na Japonsko. 30 ljudi je izgubilo \xc5\xbeivljenje, dva mornarja pa so re\xc5\xa1ili japonski ribi\xc4\x8di._NEWLINE_MS Berge Istra in njena sestrska ladja MS Berge Vanga sta se obe potopili v podobnih razmerah. Po teh nesre\xc4\x8dah niso ve\xc4\x8d gradili podobnih ladij in niso ve\xc4\x8d preva\xc5\xbeali nafte skupaj z rudo.'